钦定古今图书集成/明伦汇编/氏族典/第462卷 > 《廖用贤尚友录》 > 顾杲
## 钦定古今图书集成/明伦汇编/氏族典/第462卷 > 《廖用贤尚友录》 > 顾杲

按《明外史吴应箕传》：“阮大铖以附珰削籍，侨居南京，
联络南北。附珰失职诸人，劫持公道。崇祯九年，京师
有警，应箕与无锡顾杲等为留都防乱，公揭讨之。杲
字子方，光禄卿宪成从子也。为人豪迈，好倚酒骂座。
南都既覆，散家财募士千人，取道江阴。人以为贼，集
众御之，被杀。”

《隋书何妥传》：妥少机警，八岁游国子学，助教顾良戏
之曰：“‘汝既姓何，是荷叶之荷，是河水之河’？应声答曰：
‘先生姓顾，是眷顾之顾，是新故之故’？”众咸异之。